recursal/SuperWikiNEXT-32B huggingface dataset:
**Sisters in Crime** er en organisasjon og et nettverk for kvinnelige forfattere, utgivere, bokhandlere og agenter innen kriminallitteratur. Organisasjonen ble grunnlagt i 1986 av forfatteren Sara Paretsky og andre kvinnelige deltakere på BoucherCon, en årlig konferanse for kriminteresserte. Sisters in crime har (2006) omkring 3400 medlemmer. Den er USA-basert, men aksepterer medlemmer fra hele verden og har egne underavdelinger i fem land: Australia, Canada, Sveits, Tyskland og Østerrike. 

Organisasjonens formål, som uttrykt på dens nettsider er:

> 
> «*Å bekjempe diskriminering av kvinner innen kriminallitteraturen, å opplyse utgivere og publikum om den forskjellsbehandlingen kvinnelige forfattere utsettes for, å høyne bevisstheten om deres bidrag til genren og å fremme den profesjonelle utviklingen til kvinner som skriver kriminallitteratur.*»
> 
> 
>

Eksterne lenker
---------------

* Sisters in Crime – offisielt nettsted

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI
 |
***Sisyra nigra*** [syn. *S. fuscata* (Fabricius, 1739)] er en av svampfluene (Sisyridae), en av de minste nettvingene i Norge.

Utbredelse
----------

*Sisyra nigra* er den vanligste svampfluen i Norge, og finnes over hele landet. Den andre norske arten av svampfluer, *Sisyra dalii*, finnes bare lengst sør i Norge og er sjelden. Noen flere arter finnes i Finland og Sverige.

Utseende
--------

*Sisyra nigra* er mørke og små nettvinger. Nyklekte individer er lyse, eller ufarget. Fargen kommer etterhvert som hudskjelettet herder. Antennene er svarte. Hodet er nedoverbøyd, med munndelene på undersiden (ortognath).

*Sisyra nigra* kan skilles fra andre nettvinger på årenettet i vingene. De to første årene langs vingeframkanten (costa og subcosta) når ikke fram til vingespissen og på de små mellomliggende tverrårene, er det ikke gaffelgrener. Vingene mangler tverribber i ytre halvdel og langs vingekanten, fra vingespissen og bakover ender alle årene (radius, median og anal) i gaffelgrener. Hele årenettet (alle ribber) er mørke og vingene mangler flekker eller annet mønster. Vingespennet er ikke mer enn omtrent 10 mm.

Levevis
-------

*Sisyra nigra* finnes langs elver og vassdrag. Larvene lever i vann på ferskvannssvamper.

Kilder
------

* Greve, Lita. 1987. *Nettvinger, Kamelhalsfluer og Mudderfluer.* Norsk entomologisk forening, Norske Insekttabeller nr. 12, 43 sider.

Eksterne lenker
---------------

* (en) *svartsvampflue* i Encyclopedia of Life Rediger på Wikidata

* (en) *svartsvampflue* i Global Biodiversity Information Facility Rediger på Wikidata

* (no) *svartsvampflue* hos Artsdatabanken Rediger på Wikidata

* (sv) *svartsvampflue* hos Dyntaxa Rediger på Wikidata

* (en) *svartsvampflue* hos Fauna Europaea Rediger på Wikidata

* (en) *svartsvampflue* hos ITIS Rediger på Wikidata

* (en) *svartsvampflue* hos NCBI Rediger på Wikidata

* (en) *Kategori:Sisyra nigra* – bilder, video eller lyd på Wikimedia Commons Rediger på Wikidata

* *Sisyra nigra* – detaljert informasjon på Wikispecies Rediger på Wikidata
* Norsk entomologisk forening – for deg som vil vite mer om insekter.
**Kreditormora** er et juridisk koblingsord som viser til en rekke vilkår for og rettsvirkninger ved kreditors unnlatelse av å medvirke til at debitor får oppfylt en kontrakt.

Kreditormora inntreffer når kreditor ikke oppfyller sine medvirkningsplikter overfor debitor og dette fører til forsinkelser. Dette fører blant annet til at debitor ikke lenger er pliktet å yte, men istedenfor får omsorgsplikt for kreditors interesser. Debitor kommer heller ikke i mislighold så lenge kreditor er i kreditormora. For kreditor kan kreditormora føre til at kreditor kommer i kontraktsbrudd, og at debitor derved kan gjøre visse misligholdsbeføyelser gjeldende overfor kreditor.

For at kreditormora skal kunne inntreffe må debitors frigjøringstid være kommet og ytelsen må være i en slik stand at kreditor ikke har avvisningsrett. Avvisningsrett er i enterprise-forhold (som er regulert av NS 8405) betinget av «slike mangler at disse eller utbedringen av dem vil hindre den forutsatte bruk av kontraktsarbeidet» - altså funksjonsdyktigheten til ytelsen, uavhengig av om mangelen gir rett til heving eller ikke, tilsier at kreditor skal ha en slik rett til å avvise. En lignende standard må antas å gjelde for andre kontraktstyper: spørsmålet blir om kjøper har rimelig grunn til å avvise ytelsen.

Kreditormora inntreffer så lenge kreditor ikke oppfyller sine forpliktelser, uavhengig av om det er på grunn av forhold utenfor kreditors kontroll eller ikke. Denne forskjellen kan likevel ha noe å si i forhold til virkninger kreditormora får. Hvis kreditor er hindret fra å oppfylle på grunn av forhold utenfor sin kontroll vil debitor ikke komme i mislighold, men det er ikke sikkert at debitor kan gjøre gjeldende misligholdsbeføyelser overfor kreditor.

Debitors plikter ved kreditormora
---------------------------------

### Debitors ytelsesplikt

Ved kreditormora blir debitors plikt til å yte *suspendert* uten å opphøre. Det vil si at debitor ikke trenger å oppfylle sin del av kontrakten så lenge kreditor er i kreditormora, men så fort kreditor igjen er i stand til å medvirke til kontraktens oppfyllelse vil debitor være forpliktet til å yte igjen. Ved for eksempel leieforhold vil ikke debitor være pliktet å betale noe vederlag for den ekstratiden han må sitte med leieobjektet.

Ved strengt tidsbundne ytelser vil ikke debitor være pliktet å yte sin ytelse når kreditor ikke lenger er i kreditormora. For eksempel vil ikke et hotell (debitor) være pliktet til å yte et hotellrom på en annen dato enn den først avtalte selv om hotellgjesten (kreditor) ikke møter opp.

Risiko for tilfeldig skade på ting vil også gå over på kreditor når kreditormora inntreffer.

### Debitors omsorgs- og bistandsplikt

Det oppstår omsorgs- og bistandsplikt for debitor ved kreditormora, som vil tilsi at debitor innenfor rimelighetens grenser skal ivareta kreditors interesser under kreditormora, for eksempel ved at debitor må oppbevare tingen som skulle blitt levert på en forsvarlig måte (dra omsorg for tingen).
**Kreatur** (fra latin *creatum* = «skapning»)  er en eldre norsk og dansk fellesbetegnelse på hester, storfe og småfe. Begrepet er benyttet blant annet i norske folketellinger. Ofte brukes en fornorsket utgave, *krøtter*, som vanligvis betegner tamfe.

Uttrykket kan også brukes nedsettende om personer som lar seg drive uten egen vilje eller innsats, som eksempelvis i overført tyding som «umælende tosk», jevnfør med «stemmekveg».

Etymologi
---------

Kreatur er lån fra fransk i middelalderen, som igjen kommer fra latinske *creatum*, «skapning». Det er beslektet med engelske *to create*, å skape, som er eldre, lånt direkte fra latinske *creatus*. Partisipp av *creatus* er *creare*, «produsere», hvor en avløper var portugisiske *criar*, «avle, oppfostre». Dette ble en mulig forgjenger til engelske *creole*, igjen gitt norske kreol.

Referanser
----------

1. 1 2  «Kreatur»[*død lenke*], *Bokmålsordboka*
2. ↑  Ayo, John (1999): *Dictionary of Word Orgins*. Bloomsbury, s. 144

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Kreditfradrag** er et norsk skattefradrag for inntektsskatt eller formuesskatt betalt i utlandet av personer eller selskaper skattemessig hjemmehørende i Norge etter norsk internrett og skatteavtale. Kreditfradraget skal tilsvare skatten er betalt i utlandet, men får ikke overstige skatten du får utliknet i Norge av den aktuelle inntekten/formuen (såkalt *maksimalt kreditfradrag*).

Deltakere i selskaper som er deltakerlignet for norske skatteformål kan få kreditfradrag for en forholdsmessig del av skatten som er betalt i utlandet av det deltakerlignede selskapet.

Det gis ikke kreditfradrag for kildeskatt på utbytte som omfattes av fritaksmetoden.

Krav om kreditfradrag må fremsettes før utløpet av selvangivelsesfristen for det året inntekten fra utlandet er skattepliktig her i riket, eller om kravet ikke kan godtgjøres før, senest seks måneder etter at endelig skatt er fastsatt i utlandet. Kravet kan ikke under noen omstendighet fremsettes senere enn ti år etter utløpet av det året inntekten fra utlandet er skattepliktig her i riket.

Maksimalt kreditfradrag
-----------------------

For beregning av maksimalt kreditfradrag må skattyter fordele sin utenlandsinntekt i to kategorier:

1. inntekt ved virksomhet i lavskattland og NOKUS-beskattet inntekt
2. annen utenlandsinntekt

I lavskattlandinntektsgruppen går alle inntekter NOKUS-selskaper i lavskattland samt annen inntekt (også kapitalinntekt) som kan tilordnes skattyters egen virksomhet i et lavskattland.

Kreditfradraget er begrenset til den inntektsskatten som skattyteren har betalt i kildestaten innenfor hver de to inntektskategoriene.

Fremføring og tilbakeføring av kreditfradrag
--------------------------------------------

Ubenyttet kreditfradrag kan fremføres i inntil fem år for bruk i kreditkapasitet innenfor sin inntektskategori. Hvis skattyter kan godtgjøre at det ikke vil være aktuelt for skattyter å få utenlandsinntekt med kreditkapasitet i løpet av de neste fem årene, kan skattyter kreve kreditfradrag i ubenyttet kapasitet for fjoråret.

Referanser
----------

1. ↑  Skatteloven § 16-20 (1) første setning
2. ↑  Skatteloven § 16-21
3. ↑  Skatteloven § 16-20 (2)
4. ↑  Skatteloven § 16-20 (1) tredje setning
5. ↑  Skatteloven § 16-25
6. ↑  Skatteloven § 16-21 (1)
7. ↑  Ot.prp. nr. 20 (2006-2007) - Om lov om endringer i skatteloven mv. kap 1.4.4
8. ↑  Skatteloven § 16-22 (1)
9. ↑  Skatteloven § 16-22 (2)
**Elveng** er ei bygd i Bjugn kommune i Trøndelag. Den ligger sør for Breiåa (Storelva) i Teksdalsvassdraget, rundt 15 kilometer øst for kommunesenteret Botngård. Elveng ble ryddet og dyrket på midten av 1930-tallet i regi av bureisningsselskapet Ny Jord, og bygda ble derfor lokalt ofte kalt *Nyjord* eller "NyJorda" av lokalbefolkningen. Fylkesvei 710 går gjennom bygda.

Næringsliv
----------

Elveng er preget som jord og skogbruksbygd med melk og kjøttproduksjon av storfe og småfe. Bjugn Bilopphuggeri holder stand her.

Friluftsliv
-----------

Nordelva har sin passasje rennende gjennom grensen til Rissa kommune. Det er også store jaktmuligheter på småvilt og storvilt. Gjøljavatnet er den største innsjøen for stedet.

Historie
--------

Nyjord har en lang historie tilknyttet Fosenhalvøya. Mektige Fru Inger av Austrått hadde landområder her som ble senere skilt ut ved salg på midten av 1800 tallet. 
Storgodset Varghiet Skoger har sitt hovedsete i denne lille bygdegrenda. Skogselskapet disponerer 55 000 dekar jord til disposisjon.
Historien til gården strekker seg fra år 1349 fra svartedauen til den er registrert med bosetting i 1625. Selskapet Jacob Digre i Trondheim kjøpte eiendommen Varghiet med tilhørende skog i 1869 og drev den til 1933 da de solgte bruket til neste generasjon. Grøtan Sagbruk AS under Varghiet som ble oppløst i 1993 hadde i perioden 1932 til 1936, Johan Richter som forstkandidat, senere industriutvikler for Orkla Skogindustri.

Under den annen verdenskrig var stedet Elveng med bosetting en redningsplass for mange rømte fanger fra Austråttleiren på Ørlandet. På flere gårder her fikk de god hjelp, både med mat og klær og nødvendig medisinsk behandling. Disse var Leonard Lilleli, Gunnhild og Peder Øyan på bureisningsfeltet, Reidar Rødsjø, Helge Gjølga mm.

Torsengsetra er eneste gjenværende husmannsplassen som er bevart i Bjugn kommune og som har regional kulturhistorisk verdi.

Litteratur
----------

* Leth-Olsen, Sturla: *Det nøtta lell! om bureisingsgrenda Elveng i Bjugn 1935-1985* (Bjugn, 1991)
* Asbjørn Øksendal: *Når Nøden er størst* Nordenfjelske forlag (1969)
* Gårdshistorie for Hegvik, Berge, Søtvik, Stallvik, Gjølga, Kipnesset, Dueskaret, Varghiet av Gudmund Eide (Bjugn Bygdatunlag 1999)

Eksterne lenker
---------------

* Hjemmesiden for Bjugn Bilopphuggeri
* Elveng-huslag[*død lenke*]
* Johan Ritcher
* Torsenget side 22, 23, 24
* Strinda historielag s 124
***Malcolm i midten*** (org: *Malcolm in the Middle*) er en amerikansk familierelatert komiserie som gikk på FOX fra 2000 til 2006. Serien handlet om den rare familien Wilkerson. Midtpunktet var unge Malcolm, herr og fru Wilkersons mellomste, og mest intelligente sønn. Rollen som Malcolm ble spilt av Frankie Muniz, mens andre sentrale roller ble spilt av Jane Kaczmarek, Bryan Cranston, Christopher Masterson, Justin Berfield og Erik Per Sullivan.

I Norge gikk serien på TV 2 fra 2000 til 2006. Den gikk senere i reprise på TV 2 Zebra og fra 2015 på TV 2 Humor.

Handlingsreferat
----------------

TV-serien handler om en gutt ved navn Malcolm (spilt av Frankie Muniz) som i den første episoden avsløres for å være et geni med en IQ på 165. På grunn av hans høye IQ blir han plassert i en klasse for ekstremt begavede studenter (også kjent som «Krelboynes») opprinnelig undervist av lærerinne Caroline Miller. Seriens tidligste sesonger fokuserte som regel på Malcolm som må håndtere forskjellige situasjoner rundt å være langt mer intellektuell enn de fleste rundt ham, og familiens forskjellige eksentrisiteter og oppførsel.

Malcolm var den tredje sønnen i en komisk dysfunksjonell familie. Foreldrene hans heter Lois (spilt av Jane Kaczmarek) og Hal (spilt av Bryan Cranston) men den eldste sønnen i familien, Francis (spilt av Christopher Kennedy Masterson) blir sendt til militærskole - samtidig som de tre yngre brødre Reese, Malcolm og Dewey fremdeles bor hjemme hos foreldrene deres. I løpet av sesong fire blir karakteren Jamie lagt til i TV-serien, som den femte sønnen til Hal og Lois.

TV-serien utforsker også familiens mange interaksjoner med deres utvidede familie, venner og kollegaer. Inkludert Lois sin tyranniske mor. Craig Feldspar, Lois sin ulykkelige kollega ved butikken Lucky Aide. Malcolms beste venn Stevie Kenarban, som sitter i rullestol og sliter veldig med astma) samt Stevies pappa Abe. I tillegg havner storebroren deres, Francis, veldig ofte i forskjellige situasjoner ved militærskolen, men senere reiser han til Alaska for å finne seg arbeid. Senere får Francis arbeid ved en ranch, som drives av et veldig eksentrisk tysk ektepar.

Rollebesetning
--------------

* Frankie Muniz – Malcolm
* Jane Kaczmarek – Lois
* Bryan Cranston – Hal
* Justin Berfield – Reese
* Erik Per Sullivan – Dewey
* Christopher Masterson – Francis
* James og Lukas Rodriguez – Jamie

Eksterne lenker
---------------

* (en) *Malcolm i midten* på Internet Movie Database Rediger på Wikidata

* (en) *Malcolm i midten* på The Movie Database – TV Rediger på Wikidata

* (en) *Malcolm i midten* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
Fet-Mats' gravstein ved Stora Kopparbergs kyrka i Falun. Gravskriften lyder på svensk: *Åt minnet av gruvdrängen Mats Israelsson vilken omkom under arbete i Falu gruva 1677*. Venussymbolet representerer kobber i alkymien og er brukt i emblemer for gruvene.
**Fet-Mats**, eller **Stor-Mats**, er det svenske kallenavnet på Mats Israelsson, en ung gruvearbeider som omkom i Falu koppergruve i Falun i Sverige i 1677 og ble funnet igjen i 1719.  Betegnelsen «fet» henspiller på at mannen var diger, stor og sterk, ikke overvektig.

Likfunn og oppmerksomhet
------------------------

I 1719 oppdaget gruvearbeidere en død mann under sammenraste masser i en vannfylt sjakt i en del av gruven som ikke var blitt benyttet på lang tid. Den omkomne var hardt skadd med ødelagte bein, men han så ikke ut til å ha vært død særlig lenge, noe som fremstod som et mysterium fordi ingen personer var savnet. Da kroppen ble vist frem, kjente imidlertid Margareta Olsdotter, en eldre kvinne, liket igjen som sin trolovede, en ung mann som forsvant i mars 1677, 42 år tidligere. Kroppen var uvanlig godt bevart på grunn av koppersulfatet som forekom naturlig i gruven. 

Kroppen, som var «forsteinet» og blitt «balsamert av naturen selv», ble stilt ut som en sensasjonell turistattraksjon i Stora Kopparberget i 30 år, før den ble begravet inne i Stora Kopparbergs kyrka 21. desember 1749. Da en skulle legge om kirkegulvet på 1800-tallet, ble beinrester og hårtuster etter Fet-Mats lagt i en rødmalt kiste der de ble liggende fram til omkring 1900 da de på nytt ble stilt ut i et glassmonter. Først i 1930 ble levningene etter Mats Israelsson gravlagt for godt ute på kirkegården. 

Fet-Mats ble også et forskningsobjekt i sin samtid. For eksempel studerte botanikeren Carl von Linné (1707–1778) liket av gruvearbeideren i 1734.

Historien om det mystiske funnet, den velbevarte kroppen og den gamle forloveden som møter igjen sin ungdoms kjærlighet, har dessuten vært motiv i flere litterære verk, blant annet en novelle om lidenskap av Ivar Lo-Johansson og dikt, fortellinger og musikkstykker i den tyske romantikken på 1800-tallet.

Litteratur
----------

* *Fet-Mats eller den förstenade grufarbetaren : sann händelse från Falu grufva*
* *Fet-Mats : en gruvdrängs hemska öde* ISBN 91-631-6834-0

Referanser
----------

1. ↑  *Nå*. Oslo: Ernst G. Mortensen. 1952. s. 21.
2. ↑  Fet-Mats.se
3. ↑  Om Fet-Mats
4. ↑   Lo-Johansson, Ivar (1901-1990) (1970). *Lidenskap: noveller*. [Oslo]: Tiden. s. 180–212.

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** VIAF **·** LCCN **·** ISNI **·** LIBRIS
 |
Sensur av gradert informasjon
Et utvalg svenske hemmelighetsstempler
**Sikkerhetsgradert informasjon** er dokumenter eller opplysninger som en lov eller forskrift bestemmer at ikke alle skal ha tilgang til. Adgang til materialet krever ofte sikkerhetsklarering.

Norge
-----

Utdypende artikkel: Gradert informasjon i Norge

I Norge kan gradering skje med hjemmel i følgende regler:

### Offentlighetsloven

Utdypende artikkel: Offentlighetsloven

Lov om rett til innsyn i dokument i offentleg verksemd skal sikre at alle kan få innsyn i saksdokumenter i offentlig forvaltning. I utgangspunktet er alle saksdokumenter i forvaltningen offentlige. Loven inneholder en del unntaksregler, og når et dokument ikke skal gjøres tilgjengelig for alle, merkes det med «Unntatt offentlighet», og en henvisning til den relevante paragrafen.

Den tidligere offentlighetsloven, lov om offentlighet i forvaltningen av 1970, ble opphevet 1. januar 2009 samtidig som dagens[*når?*] gjeldende lov trådte i kraft.

### Sikkerhetsloven

Lov om forebyggende sikkerhetstjeneste, også kalt sikkerhetsloven, regulerer adgang til opplysninger som kan skade Norges eller dets alliertes sikkerhet, forholdet til fremmede makter, eller andre vitale sikkerhetsinteresser. Det er fire grader i stigende rekkefølge:

* *BEGRENSET*
* *KONFIDENSIELT*
* *HEMMELIG*
* *STRENGT HEMMELIG*

Dokumenter som ikke er graderte kalles *ugraderte*. Dette er strengt tatt ikke en grad, men påføres ofte i miljøer hvor det håndteres en høy andel graderte dokumenter, for å markere et tydelig skille mellom gradert og ikke-gradert informasjon. 

Innenfor NATO brukes et tilsvarende system med følgende grader:

* *NATO UNCLASSIFIED*
* *NATO RESTRICTED*
* *NATO CONFIDENTIAL*
* *NATO SECRET*
* *COSMIC TOP SECRET*

Dokumenter som er NATO Unclassfied er ikke per definisjon jf CM2002(49) ugradert, men som "Kan unntas offentligheten".

### Beskyttelsesinstruksen

Beskyttelsesinstruksen brukes på materiale som ikke kan graderes etter sikkerhetsloven. Den brukes på informasjon som kan skade offentlige interesser, en bedrift, institusjon eller enkeltperson. Det er to grader i stigende rekkefølge:

* *Fortrolig*
* *Strengt fortrolig*

Denne instruksen er verken lov eller forskrift, men en kongelig resolusjon. Den er hjemlet i Kongens instruksjonsmyndighet, og gjelder derfor bare for statsforvaltningen. 

Beskyttelsesinstruksen gir den som håndterer gradert materiale et personlig ansvar for at opplysningene ikke kommer på avveie.

Sverige
-------

I Sverige reguleres sikkerhetsgradering av informasjon av *säkerhetsskyddslagen*, som trådte i kraft 1. april 2019. Loven fastsetter fire graderinger utfra den skade som avsløring av opplysningen kan medføre for Sveriges sikkerhet:

1. *kvalificerat hemlig* ved en særdeles alvorlig skade
2. *hemlig* ved en alvorlig skade
3. *konfidentiell* ved en ikke ubetydelig skade
4. *begränsat hemlig* ved kun begrenset skade

Referanser
----------

1. ↑
2. ↑  Instruksen § 7 fjerde ledd
3. ↑

Eksterne lenker
---------------

* Lovdata: *Sikkerhetsloven*
* Lovdata: *Beskyttelsesinstruksen*

|  |  |
| --- | --- |
| Oppslagsverk/autoritetsdata | LCCN **·** NKC **·** NKC **·** BBC Things
 |
Oversikt over forholda mellom kompleksitetsklassene
I matematikk og informatikk er **PSPACE** ei kompleksitetsklasse. Den kan defineres som mengda av alle problemer som kan løses av ei turingmaskin med en polynomiell mengde plass.

Relasjoner til andre kompleksitetsklasser
-----------------------------------------

Følgende relasjoner er kjente mellom PSPACE og andre kompleksitetsklasser. Merk at ⊊ ikke er det samme som ⊈. ⊊ er ekte delmengde relasjonen. ⊆ er delmengderelasjonen.

{\displaystyle {\begin{array}{l}{\mathsf {NL\subseteq P\subseteq NP\subseteq PH\subseteq PSPACE}}\\{\mathsf {PSPACE\subseteq EXPTIME\subseteq EXPSPACE}}\\{\mathsf {NL\subsetneq PSPACE\subsetneq EXPSPACE}}\\{\mathsf {P\subsetneq EXPTIME}}\end{array}}}

Inneholdt i PSPACE har man også PSPACE-komplette problemer som er de hardeste problemene i PSPACE. De er definert som ved andre kompleksitetsklasser.

Egenskaper
----------

PSPACE er lukka under operasjonene union, komplement og kleenestjerne.

En annen interessant egenskap er at komplementet av PSPACE er lik PSPACE selv. Med andre ord er co-PSPACE = PSPACE.

Litteratur
----------

* Sipser, Michael (1997). *Introduction to the Theory of Computation*. PWS Publishing. ISBN 0-534-94728-X.  Section 8.2–8.3 (The Class PSPACE, PSPACE-completeness), ss. 281–294.
**PSTricks** er et sett med utvidelser til LaTeX som gjør en i stand til å skrive grafikkode inni et TeX/LaTeX-miljø. Det ble opprinnelig utviklet av Timothy Van Zandt og har i de senere år blitt vedlikeholdt av Denis Girou, Sebastian Rahtz and Herbert Voss.

Det finnes en rekke ulike kommandoer som man bruker for å lage et bilde.

Eksempel

```
\begin{pspicture}(0,0)(6,6)
 %\psgrid[gridcolor=lightgray,gridlabels=0pt]
  \psline[linecolor=red](1,1)(5,1)(1,4)(1,1)
  \pscurve[linecolor=green,linewidth=2pt,%
    showpoints=true](5,5)(3,2)(4,4)(2,3)
  \pscircle[linecolor=blue,linestyle=dashed](3,2.5){1}
\end{pspicture}
```

**pst-plot** lar en tegne grafen til matematiske funksjoner. Følgende kode vil generere bildet under:

```
\begin{pspicture*}(-7.5,-3)(7.5,3)
  \psaxes[labels=none](0,0)(-7,-2)(7,2)
  \psplot[linecolor=blue, linewidth=1.5pt]%
    {-7}{7}{x 0.01745329252 div sin}
  \uput[45](3.1415926,0){$\pi$}
  \uput[90](-1.570796,0){$-\pi/2$}
  \uput[-90](1.570796,0){$\pi/2$}
  \uput[-135](-3.1415926,0){$-\pi$}
  \psline[linewidth=1pt,linecolor=red,linestyle=dotted]%
    (1.57079632,1)(1.57079632,0) 
  \psline[linewidth=1pt,linecolor=red,linestyle=dotted]%
    (-1.57079632,-1)(-1.57079632,0) 
\end{pspicture*}
```

Grafen til sin(*x*) tegnet ved hjelp av *pst-plot*
PSTricks er svært allsidig og kan lage alt fra grafer til diagrammer

Se også
-------

* LaTeX

Eksterne lenker
---------------

* Offisielt nettsted Rediger på Wikidata

* (en) PSTricks – kategori av bilder, video eller lyd på Commons Rediger på Wikidata
* PSTricks dokumentasjon
* PSTricks eksempler
* LaTeXDraw
**PRV-motoren** (internasjonalt også kjent som Douvrin V6) er det vanligste navnet på bensinmotoren i V6-formasjon utviklet i 1970 av Peugeot, Renault og Volvo (derav akronymet PRV) og produsert i nær en million eksemplarer mellom 1974 og 1998. 

Fabrikken lå Douvrin i Frankrike hvor Peugeot og Renault allerede hadde hatt felles motorproduksjon ved bedriften La Française de Mécanique (FM). Volvo sluttet seg til prosjektet i 1971. Samarbeidsprosjektet skulle i utgangspunktet utvikle en V8-motor, men bensinkrisen på begynnelsen av 1970-tallet og påfølgende avgifter på motorer større enn 2,8 liter gjorde at man i stedet konstruerte en V6-er. 

Den første modellen utstyrt med PRV-motor ble Volvo 260, som ble introdusert for modellåret 1975, og kort tid etter fulgte Renault 30 og Peugeot 604. Motoren har siden blitt solgt til mange produsenter og finnes i en rekke modeller. Via Peugeot ble PRV-motoren også tatt i bruk av Citroën og Talbot. Renaults eierskap i American Motors Corporation gjorde at motoren også ble tatt i bruk på bilene Eagle Premier og Dodge Monaco. Totalt ble det produsert 970 315 PRV-motorer på verdensbasis.

Utvalget av bilmodeller solgt med varianter av PRV-motoren
----------------------------------------------------------

PRV-motoren i DeLorean
* Alpine A310
* Alpine A610
* MVS Venturi
* Eagle Premier
* Citroën XM
* Renault 25
* Renault 30
* Renault Espace
* Renault Laguna
* Renault Megane
* Renault Safrane
* Peugeot 504
* Peugeot 604
* Peugeot 505
* Peugeot 605
* De Lorean DMC-12
* Lancia Thema
* Volvo 260
* Volvo 363
* Volvo 760
* Volvo 780
* Talbot Tagora
***Jordiske makter*** (originaltittel *Earthly Powers*) er en to-binds roman av Anthony Burgess utgitt i 1980 (på norsk i 1981).

Romanen handler om forfatteren *Kenneth Marchal Toomey* som har stor suksess innenfor komediesjangeren og derfor en romslig økonomi til å kunne reise rundt om i verden.
Han vokser opp i en engelsk katolikkfamilie, der det faktum at han er homofil skaper problemer for ham, både i de nære familieforhold, og som offentlig person.
Derfor drar han tidlig ut i verden, til Paris, Hollywood, Sicilia, Malaysia (Kuala Kangsar og Kuala Lumpur) og Malta, for å kunne leve fritt med sin seksualitet og sin forfattergjerning.

Romanen starter med hovedpersonen som en gammel mann på 80+ som lever som en sliten mann med en yngre, krevende elsker *Geoffrey*.
Så ruller historien tilbake til hans tidlige ungdom under og rett etter 1. verdenskrig. Han får sin vakre søster *Hortense* med seg ut i verden. Hun gifter seg med en italiensk operakomponist, noe som får betydning for Toomey selv.
***The Unveiling Hand*** er en amerikansk stumfilm fra 1919, regissert av Frank Hall Crane.

Handling
--------

Margaret Ellis gifter seg med arkeologen Philip Bellamy, mest for å glede faren sin. Han arbeider ved Calder College hvor Philip også underviser. Moren til Philip overbeviser Margaret om at Philip ikke kommer til å lykkes med å oppdage eldgamle greske ruiner i Nord-Afrika, med mindre Margaret blir hans kone.

Bob Harding, som allerede er forelsket i Margaret, blir også med på deres ekspedisjon. Når Margaret blir alvorlig syk, forsøker Bob å ta hånd om henne. Men alkoholikeren Philip tar den siste flasken med konjakk som Margaret trenger. Hassan, en guide som misliker Philip, forårsaker også problemer i løpet av utgravingene deres.

Skuespillere
------------

* Kitty Gordon som Margaret Ellis
* Frederick Warde som dommer Ellis
* Irving Cummings som Philip Bellamy
* George MacQuarrie som Bob Harding
* Reginald Carrington som oberst Harding
* Margaret Seddon som Mrs. Bellamy
* Warren Cook som Dr. Wallace
* Tony Merlo som Hassan

Referanser
----------

1. ↑  THE UNVEILING HAND

Eksterne lenker
---------------

* (en) *The Unveiling Hand* på Internet Movie Database Rediger på Wikidata

* (en) *The Unveiling Hand* på AllMovie Rediger på Wikidata

* (en) *The Unveiling Hand* på American Film Institute Rediger på Wikidata
***The Valet's Wife*** er en amerikansk stum kort dramafilm fra 1908, regissert av D. W. Griffith. En kopi av filmen er lagret i filmarkivet i George Eastman House.

Handling
--------

Reggie Van Twiller er en ungkar og livsnyter fra New York som lever luksuriøst, og er omgitt av en rekke hyggelige følgesvenner. Hans sosiale plikter var så viktige og påtrengende for ham at han ikke kunne jobbe for å skaffe seg et vanlig levebrød. Pengene han bruker kommer som regel fra hans onkel, pastor Eben Haddock, som ønsker at Reggie snart burde gifte seg og slå seg mer til ro.

Så Reggie påstår ovenfor onkelen sin at han har giftet seg, og senere påstår han at han har fått et barn. Disse løgnene går bra i to år, frem til Reggie en morgen mottar et brev fra onkelen sin som skal ankomme New York kort tid senere - og at han ønsker å møte Reggies kone og lille barn. Reggie må derfor, i all hast, forsøke å finne en passende kone og et lite barn som kan posere som hans egen kone og spedbarn.

Medvirkende
-----------

* Mack Sennett som Reggie Van Twiller
* Charles Avery som Mr. Tubbs
* George Gebhardt som middagsgjest
* Robert Harron som valet
* Guy Hedlund
* Arthur V. Johnson som Reverend Haddock
* Florence Lawrence som sykepleier
* Owen Moore
* Harry Solter som postmann/adopsjonsagent

Referanser
----------

1. ↑  «The Valet's Wife». *Silent Era* **(engelsk)**. Besøkt 25. april 2019.

Eksterne lenker
---------------

(en) *The Valet's Wife* på Internet Movie Database Rediger på Wikidata

* (en) *The Valet's Wife* på American Film Institute Rediger på Wikidata
* (en) *The Valet's Wife* på Silent Era Rediger på Wikidata
***The Valley of Tomorrow*** er en amerikansk drama-stumfilm fra 1920, regissert av Emmett J. Flynn og med William Russell i hovedrollen.

Handling
--------

Etter å ha oppdaget at søsteren hans hadde blitt drevet til selvmord etter å ha blitt sveket av Enrico Colonna, sverger den unge fjellklatreren Dabney Morgan å hevne hennes død. Dabney legger ut for å finne Colonna. Men han blir fanget i kvikksand, og må reddes fra den sikre død av en fremmed, som snart viser seg å være mannen han er på jakt etter.

Colonna blir deretter dødelig såret av et skudd fra Dabneys rifle. I dette øyeblikket ankommer offerets søster Elenore, og tvinger Dabney til å flytte broren hennes til en hytte i nærheten. Men Dabney finner seg snart forelsket i henne, og havner dermed i en konflikt mellom hans plikt overfor sin egen døde søster og hans kjærlighet til Elenore.

Skuespillere
------------

* William Russell som Dabney Morgan
* Mary Thurman som Elenore Colonna
* Harvey Clark som Long John Morgan
* Fred Malatesta som Enrico Colonna
* Pauline Curley som Cecelia May Morgan
* Frank Brownlee som Fang Morgan
* Frank Clark som Caleb Turner
* Louis King som Jed Morgan

Referanser
----------

1. ↑  «AFI|Catalog». *catalog.afi.com*. Besøkt 27. mai 2023.

Eksterne lenker
---------------

* (en) The Valley of Tomorrow – kategori av bilder, video eller lyd på Commons Rediger på Wikidata

* (en) *The Valley of Tomorrow* på Internet Movie Database Rediger på Wikidata
**Malte Persson** (født 1976) er en svensk forfatter.

Perssons litterære debut, *Livet på den här planeten*, ble utgitt i 2002. Han har senere utgitt *Apolloprojektet* (2004), *Dikter* (2007) og den historiske romanen *Edelcrantz förbindelser* (2008), som omhandler Abraham Niclas Edelcrantz' liv.

Persson har blant annet oversatt Francis Ponges *Tallskogshäftet* og Thomas Klings *Det första världskriget*.

Persson hadde bloggen *Errata*, som for tiden er nedlagt, der han kort kommenterte litterære hendelser m.m. Med sine leserkommentarer og "debattinlegg" tjente Errata også som forum for litteraturdebatter i den svenske bloggsfæren, selv om kommentarfunksjonen ble stengt i juni 2009.

Bibliografi
-----------

* *Livet på den här planeten* 2002
* *Apolloprojektet* 2004
* *Dikter* 2007
* *Edelcrantz förbindelser* 2008

Priser og utmerkelser (utvalg)
------------------------------

* 2012 – Tegnérpriset
* 2011 – Göteborgs-Postens litteraturpris
* 2007 – Anna Sjöstedts resestipendium
* 2008 – Wahlström och Widstrands litteraturpris
* 2009 – Lydia och Herman Erikssons stipendium

Referanser
----------

1. ↑   novellix.se[Hentet fra Wikidata]

Eksterne lenker
---------------

* maltepersson.se
* Errata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** Discogs
 |
I 1953 møttes Samveldet av nasjoners parlamentariske forening til møte i Sydney
**Samveldet av nasjoners parlamentariske forening** (engelsk *Commonwealth Parliamentary Association*, tidligere under navnet *Empire Parliamentary Association*) er en organisasjon av britisk opprinnelse som arbeider for støtte godt styresett, demokrati og menneskerettigheter. Den ble grunnlagt i 1911 (som *Imperiets parlamentariske forening* eller *Empire Parliamentary Association*) med parlamentene i Australia, Canada, Newfoundland, New Zealand, Sør-Afrika og Storbritannia som de første medlemmer, og med sistnevnte som administrator av det hele. I 1948 endret organisasjonen navnet til dagens og tillot alle medlemmer inn i administrasjonen. Medlemmene er gruppert i ni samvelderegioner; Afrika; Asia; Australia; De britiske øyer og Middelhavet; Canada; Karibia, Amerika og Atlanterhavet; India; Stillehavet og det sørøstlige Asia.

Organisasjonen har en patron (beskytter), overhodet for Samveldet, dronning Elisabeth II, og en visepatron, stats- eller regjeringssjefen i det medlemslandet som holder den kommende konferansen. Foreningens høyeste myndighet er generalforsamlingen, konstituert av delegatene ved den årlige konferanse for Samveldet av nasjoners parlamentariske forening. Forretningen og aktivitetene er administrert av en utøvende komite som rapporterer til generalforsamlingen. Foreningens midler kommer fra medlemskapsavgifter som blir betalt av medlemmene, foruten også fra to fond og ulike andre midler.

Medlemsland
-----------

Alderney, Antigua og Barbuda, Australia, Bahamas, Bangladesh, Barbados, Belize, Bermuda, Botswana, De britiske Jomfruøyer, Canada, Caymanøyene, Cookøyene, Kypros, Dominica, Falklandsøyene, Fiji, Gambia, Ghana, Gibraltar, Grenada, Guernsey, Guyana, India, Man, Jamaica, Jersey, Kamerun, Kenya, Kiribati, Lesotho, Malawi, Malaysia, Maldivene, Malta, Mauritius, Montserrat, Mosambik, Namibia, Nauru, New Zealand, Nigeria, Niue, Pakistan, Papua Ny-Guinea, Samoa, Seychellene, Sierra Leone, Singapore, Salomonøyene, Sør-Afrika, Sri Lanka, St. Helena, Saint Kitts og Nevis, Saint Lucia, Saint Vincent, Swaziland, Tanzania, Tonga, Trinidad og Tobago, Turks- og Caicosøyene, Tuvalu, Uganda, Storbritannia, Vanuatu, Zambia.

Eksterne lenker
---------------

* Offisielt nettsted Rediger på Wikidata

* (en) Commonwealth Parliamentary Association – kategori av bilder, video eller lyd på Commons Rediger på Wikidata
**Globus pharyngis** (også kjent som **globusfølelse**, **globus syndrom**, eller noe utdatert – **globus hystericus**; ofte referert til det å ha en **«klump i halsen»**) er den vedvarende følelsen av å ha slim, en pille eller annen form for obstruksjon i halsen uten at det er noen. Noen beskriver det som at strupehodet føles oppsvulmet/hovent. Svelging kan utføres normalt, så det er ikke et ekte tilfelle av dysfagi, men det kan være svært irriterende og ubehagelig. Man kan også føle milde til sterke bryst- og halssmerter, utmattethet/krampefølelser i halsmusklatur, og kan "høre"/føle en klikkelyd i halsen når man svelger. Følelsen av lett åndenød er også rapportert.

Årsaker
-------

«Klump i halsen»-følelsen som preger globus pharyngis er noen ganger forårsaket av betennelse i en eller flere deler av halsen, for eksempel i strupen eller hypopharynx, eller på grunn av cricofaryngal spasme, gastroøsofageal refluks eller øsofagus dysmotilitet.

Det er kjent at globus pharyngis kan oppstå som en bivirkning av antibiotika. I noen tilfeller er årsaken ukjent, og symptomer kan tilskrives en psykogen årsak f.eks. en somatoform- eller angstlidelse. Det har blitt anerkjent som et symptom på depresjon eller stress. Symptomene responderer da godt på antidepressiv eller beroligende behandling.

  


|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
**GLOCK 36** er en pistol fra den østerrikske våpenprodusenten GLOCK i kaliber .45 ACP.

Pistolen er GLOCKs første i «slimline»-serien. Pistolen er identisk til GLOCK 30, men har en smalere ramme. Dette er mulig fordi pistolen har ett-rads magasin hvor patronene ligger en i bredden, i motsetning til andre GLOCK-modeller hvor patronene ligger annenhver i sikk-sakk. 

Hensikten med den smale modellen er å lettere kunne skjule våpenet for de som ønsker å bære våpenet slik, og allikevel ha det kraftige .45 ACP kaliberet. Annen fordel med den smalere rammen er at den passer bedre i mindre hender. Ulempen er at magasinet kun tar 6 patroner, mens GLOCK 30 tar 10. 

Pistolen ligger størrelsesmessig mellom GLOCK 19 (kompakt-serien) og GLOCK 26 (subkompakt-serien). GLOCK 36 og GLOCK 30 har begge originalt grepsforlenger på magasinet, noe andre GLOCK pistoler ikke har.

| * v
* d
* r
Glock-pistoler |
| --- |
|  | .380 AUTO | Glock 25 **·** Glock 28 |
| 9 mm | Glock 17 **·** Glock 17L **·** Glock 18 **·** Glock 19 **·** Glock 26 **·** Glock 34 |
| .357 SIG | Glock 31 **·** Glock 32 **·** Glock 33 |
| .40 S&W  | Glock 22 **·** Glock 23 **·** Glock 24 **·** Glock 27 **·** Glock 35 |
| 10 mm Auto | Glock 20 **·** Glock 29 |
| .45 ACP | Glock 21 **·** Glock 30 **·**  **·** Glock 36 |
| .45 GAP | Glock 37 **·** Glock 38 **·** Glock 39 |
**Kohima** (hindi: कोहिमा) er en by og et kommunestyre i distriktet med samme navn i den indiske delstaten Nagaland. Byen er delstatshovedstaden i Nagaland. Den ligger i gjennomsnitt 1 500 moh. og er dermed blant Indias høyestliggende store byer. Det er en av tre byer i Nagaland som er kommuner. De to andre er Dimapur og Mokokchung. 

Byen er pittoresk beliggende i fjellene, mellom grønne åser og høyere fjelltopper i sørlige delen av distriktet. Byen har fått navnet *Kohima* fordi «Kew Hi» er navnet på en plante som vokser i fjellsidene. «Kew Hi Ma» betyr «mennene fra landet hvor blomsten Kew Hi vokser». Tidligere var Kohima kjent som *Thigoma*. 

Under andre verdenskrig ble Japans hær og *Indian National Army* under Subhash Chandra Bose stoppet i et slag ved Kohima og Imphal. I dag ligger det en stor gravlund på dette stedet. I desember hvert år finner festivalen Hornbill sted i byen, hvor kulturen til nagafolket blir presentert og deres dans blir fremført.

Demografi
---------

Hytter av denne typen bor angamifolket i.
Ved folketellingen i 2001 hadde Kohima en befolkning på 78 584. Av disse innbyggerne utgjorde 53 prosent menn og 47 prosent kvinner. Kohima hadde en gjennomsnittlig lesekyndighet på 75 prosent. Dette var høyere enn landsgjennomsnittet på 59,5. Mannlig lesekyndighet var 79 prosent, mens kvinnelig lesekyndighet var 70. 13 prosent av befolkningen var barn under 6 år. 

Størstedelen av de innfødte i Kohima distrikt tilhører folkeslagene angami, naga og rengma. 

I dag består byens befolkning av mennesker fra alle de 16 stammene i Nagaland. Antallet angamier og aoer er det største i dagens Kohima og nærområdene. 

Stor-Kohima, som inkluderer Kohima landsby, Jakhama og Jotsoma i tillegg til Kohima by, er det nest største byområdet i Nagaland etter Dimapur-Chumukedima. Det har en befolkning på rundt 99 795.

Eksterne lenker
---------------

* Distriktets offisielle nettside (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames
 |
**Little Bear River** er en 36,4 miles (58,6 km) lang sideelv til Bear River i det nordlige Utah i USA. Den springer ut i fjellene øst for Brigham City, der tre grener (*West*, *South* og *East*) samles ved Avon. Så renner den nordover til Paradise. Ved Paradise kommer den ut på de brede sletter i Cache Valley, passerer nord for Hyrum, der den demmes opp i Hyrum Reservoir, og bukter seg så i vestlig retning forbi Wellsville. Den bukter å nordover igjen, tar opp i seg Logan River i Cutler Marsh, og renner til slitt inn i Bear River, skjønt selve det gamle elvemøtet nå er inne i Cutler Reservoir.

Referanser
----------

1. ↑  U.S. Geological Survey. National Hydrography Dataset high-resolution flowline data. The National Map Arkivert 2012-04-05 hos WebCite, accessed May 4, 2011

Litteratur
----------

* William F. Sigler and John W. Sigler, *Fishes of Utah* (University of Utah Press, 1996), p. 12

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
Little America IV, ca. 1947
**Little America** var navnet på fem utforskningsbaser på Rossisen, sør for Hvalbukta i Antarktis.

Den første basen ble opprettet i januar 1929 av Richard Byrd og ble forlatt i 1930. Det var her at filmen *With Byrd at the South Pole* (1930) ble filmet, den handlet om flyturen til Byrd over Sydpolen, (hvor forøvrig Bernt Balchen var pilot)

Little America II ble opprettet i 1934, lagt bare rundt 10 meter fra den første basen, og hvor denne var tilgjengelig via en tunnel. Denne basen var i drift en kort stund flytende på et isfjell i 1934, men det frøs fast til hovedbreen.

Little America III ble opprettet 10 km lenger nord i 1940–1941og Little America IV ble opprettet i 1946–1947.

Little America V ble opprettet ved Kainan Bay, rundt 50 km mot øst den 3. januar 1956. Little America V tjente som den amerikanske basen i sør under Det internasjonale geofysiske året. Little America V ble bygget av ingeniørsoldater fra den amerikanske marine, de sålkalte «Seabees» i løpet av tre måneder, før den antarktiske vinteren satte inn og gjorde resten av byggingen umulig. Hele Little American V ble bygget nedenfor snølinjen i isen, den hadde forskjellige boligkvarterer, generatorrom, kafeteria og ramper for beltekjøretøy. Denne konstruksjonstypen gjorde at ingen ved Little America V trengte å gå utenfor døren i den harde vinteren når de skulle fra en seksjon til en annen.

Fra Little America ble også den første vellykkede radioutsendingen fra Antarktis sendt. De hadde regelmessige sendinger som kunne høres opp på radioer i USA, mer enn 17 000 km unna.

Stedet hvor Little America III lå ble drevet på sjøen i 1963 og Little America V ble drevet avsted i 1987.

Se også
-------

* Liste over antarktisekspedisjoner

Eksterne lenker
---------------

* Paper by CE Palmer, RNZAF on *Winds at Little America*, 1929

Portal: Antarktis

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GeoNames **·** SCAR

 |
«Roman Tarasov» har flere betydninger.

| Medaljeoversikt |
| --- |
| Konkurrerte for Russlands flagg Russland |
| Friidrett: |
| Friidrett Para-VM i friidrett |
| Bronse | Dubai 2019 | 4x100 m |
| Friidrett Para-EM i friidrett |
| Gull | Bydgoszcz 2021 | 4x100 m |
| Sølv | Bydgoszcz 2021 | 100 m T12 |

**Roman Tarasov** (født 19. desember 1992 i Sajansk) er en russisk parafriidrettsutøver, som konkurrerer i sprintløp. Han konkurrerer i klassen T12, som er for synshemmede utøvere. Han har bronse på 4 x 100 meter stafett fra Para-VM i friidrett 2019.

Han begynte med parafriidrett i 2016, da han oppfylte kravene til klassifikasjon, men drev også med friidrett før dette.

Idrettskarriere
---------------

### 2019

Tarasov deltok i Para-VM i friidrett 2019, og kom der på sjetteplass på 100 meter i klassen T12. Han løp der på 10,90 sekunder. På 4 x 100 meter stafett i åpen klasse fikk Russland bronse.

### 2021

Han deltok i Para-EM i friidrett 2021 i Polen. Der kom han på andreplass på 100 meter, bak Salum Ageze Kashafali fra Norge. På 4 x 100 meter stafett i åpen klasse vant Russland gull.

Utmerkelser
-----------

* 2018 - Master of Sport of International Class

Referanser
----------

1. ↑  IPC - *Roman Tarasov* Arkivert 7. juni 2021 hos Wayback Machine. besøkt 7. juni 2021.

Eksterne lenker
---------------

* (en) Roman Tarasov – IPC.infostradasports.com Rediger på Wikidata
Foto av anlegget, sett mot øst.
Kart med dette anlegget inntegnet.
**Little Goose-demningen** (engelsk: *Little Goose Lock and Dam*) er en demning med et vannkraftverk som ligger i Snake River i staten Washington i USA, 14 km nordøst for byen Starbuck i Columbia County, og ligger ellers også i Whitman County. Dette er det tredje siste kraftverket i Snake-elva før denne munner ut i Columbia River i samme delstat. Den må ikke forveksles med *Little Goose Dam* i Nord-Dakota.

Anlegget ble påbegynt 1963 og ferdigstilt i 1970, med utvidelse i 1978. Det er en installert effekt på 810 MW, med største bruttoeffekt 932 MW, fordelt på seks turbiner. Demningen er 29 meter høy og 809 meter lang. Slusen i dammen er 204 meter lang og 26 meter bred, og gjør det mulig med elvetrafikk videre oppover elva.

Demningen skaper Lake Bryan, et 62 km langt reservoar i Snake-elva som går helt opp til Lower Granite-demningen. Nedenfor demningen ligger Lake Herbert G. West, som er et 45 km langt kunstig reservoar skapt av demningen nedenfor – Lower Monumental-demningen.

Referanser
----------

1. ↑   (på en) *Geographic Names Information System*, GNIS ID 1513462, Wikidata Q136736,
2. ↑   Form EIA-860M, utgitt desember 2022, besøkt 20. februar 2023[Hentet fra Wikidata]
3. ↑   Form EIA-860, utgitt 2021[Hentet fra Wikidata]

Eksterne lenker
---------------

* Anleggets hjemmeside - hos US Army Corps of Engineers.

  


| * v
* d
* r
Demninger i Snake |
| --- |
| Jackson Lake **·** Palisades **·** Gem State **·** American Falls **·** Minidoka **·** Milner **·** Upper Salmon Falls **·** Lower Salmon Falls **·** Bliss **·** C. J. Strike **·** Swan Falls **·** Brownlee **·** Oxbow **·** Hells Canyon **·** Lower Granite **·** Little Goose **·** Lower Monumental **·** Ice Harbor | USAs flagg |

|  |  |
| --- | --- |
| Oppslagsverk/autoritetsdata | LCCN **·** GeoNames **·** GNIS
 |
**Johanneshov** er en bydel i Söderort i Stockholm. Den grenser til bydelene Södra Hammarbyhamnen, Hammarbyhöjden, Gamla Enskede og Årsta. Den tilhører bydelsområdet Enskede-Årsta-Vantör.

Arenaer i området
-----------------

Johanneshov forbindes med de store arenaene (Globenområdet) som finnes i bydelen. Her ligger Avicii Arena (også kjent som Globen), Söderstadion og Johanneshovs isstadion. Söderstadion er hjemmebane for Hammarby IFs herrelag i fotball, og der er det blitt spilt fotball siden 1920-årene. I midten av 1950-årene bygde man Johanneshovs isstadion. Det var til å begynne med en åpen arena, men etter hvert ble den dekket av tak. I 1986 begynte man å bygge Globen, verdens største sfæriske bygning.

Det er juliplanlagt åpning i juli 2013 av Stockholmsarenan, en flerbruksarena for fotball, ishockey og konserter, med en kapasitet på 30 000 til 40 000, avhengig av type arrangement.

Slaktehusområdet
----------------

Slakthusområdet ble oppført i perioden 1906–1912, tegnet av arkitekt Gustaf Wickman. Man oppførte blant annet staller, kontorlokaler, kjølelager, markedshaller og et vanntårn. Fra 8. februar 1912 ble det innført slaktetvang i Stockholm, det innebar at all slakting skulle skje ved slaktehuset. Selve slaktingen opphørte i 1990, men i området finnes det fremdeles flere kjøttbedrifter.

Boliger og servicetilbud
------------------------

Nynäsvägen deler bydelen i en østlig og en vestlig del. De første husene øst for Nynäsvägen ble bygd midt i 1940-årene. Før dette fantes det bare kolonihageområder og småindustri.

Bydelens sentrum ligger rundt torget Gullmarsplan.

Kommunikasjon
-------------

Bydelen har hele fire tunnelbanestasjoner: Gullmarsplan, Globen, Skärmarbrink og Blåsut. Tvärbanan stopper ved stasjonene Gullmarsplan og Globen. Stasjonen Gullmarsplan og bussterminalen for Södertörn-bussene er viktige knutepunkter for kollektivtrafikken i det sørlige Stockholm.

Eksterne lenker
---------------

* Offisielt nettsted Rediger på Wikidata

* (en) Johanneshov – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |